Н А Ц Р Т

На основу члана 22. и 37. Статута Града Ниша („Службени лист Града Ниша“, број 88/2008, 143/2016 и 18/2019), Скупштина Града Ниша, на седници од \_\_\_\_ 2019. године, донела је

**ОДЛУКУ О ДОПУНИ ОДЛУКЕ**

**О УТВРЂИВАЊУ ПРИХОДА КОЈИ ПРИПАДАЈУ ГРАДУ, ОДНОСНО ГРАДСКИМ ОПШТИНАМА И РАСПОРЕДУ ТРАНСФЕРНИХ СРЕДСТАВА ИЗ БУЏЕТА ГРАДА НИША ГРАДСКИМ ОПШТИНАМА У 2019. ГОДИНИ**

Члан 1.

У Одлуци о утврђивању прихода који припадају Граду, односно градским општинама и распореду трансферних средстава из буџета града Ниша градским општинама у 2019. години („Службени лист Града Ниша“, број 118/2018) у члану 4. иза тачке 11. додају се нове тачке, и то:

„12. Накнада за коришћење простора на јавној површини у пословне и друге сврхе, осим ради продаје штампе, књига и других публикација, производа старих и уметничких заната и домаће радиности;

13. Накнада за коришћење јавне површине за оглашавање за сопствене потребе и за потребе других лица, као и за коришћење површине и објекта за оглашавање за сопствене потребе и за потребе других лица којим се врши непосредни утицај на расположивост, квалитет или неку другу особину јавне површине, за које дозволу издаје надлежни орган јединице локалне самоуправе;

14. Накнада за коришћење јавне површине по основу заузећа грађевинским материјалом и за извођење грађевинских радова и изградњу.“

Члан 2.

У члану 7. после става 1. додаје се нови став, који гласи:

„Градоначелник Града Ниша одлучује о основаности захтева градске општине да јој се трансферна средства из чл. 6. ове одлуке пренесу пре рока дефинисаног ставом 1. овог члана и решењем дефинише рок у којем ће трансферна средства бити пренета градској општини уколико процени да је захтев градске општине оправдан.“

Члан 3.

Одлука ступа на снагу осмог дана од дана објављивања у „Службеном листу Града Ниша“.

Број: \_\_\_\_\_\_\_\_\_\_\_

У Нишу, \_\_\_\_\_\_\_\_\_\_\_ 2019. године

СКУПШТИНА ГРАДА НИША

Председник

Мр Раде Рајковић